**Tämä on tarina MEDIATASSU ja TARINATASSU -yrityksistä**

Tekstin lukijana videolla on yritysten perustaja Tarja ”Tassu” Sinervo

Tarinoiden kiehtova maailma on ensimmäisiä asioita, joita muistan lapsuudestani tuntureiden keskellä. Jo silloin syntyi rakkaus sanojen kiehtovaan maailmaan ja niiden voimaan.

Muistan pohjoisen kirkkaat tähdet, huikeat revontulet ja lumiset talvet. Muistan myös kuovin huudon kuulaassa kesäyössä, kun aurinko ei laskenut ollenkaan. Olisi ihme, jos ei luovuus saisi tulta niissä olosuhteissa.

Opiskelu ja työ tekstien parissa johdatti minut viestinnän ja markkinoinnin maailmaan. Se herätti intohimon koukuttavan ja myyvän tekstin kirjoittamiseen.

Olen Tassu Sinervo, kirjoittamisen ammattilainen. Yritykseni Mediatassu, on erikoistunut markkinoinnin palveluihin ja teksteihin, jotka vahvistavat brändiä ja houkuttavat ostamaan – oli kyseessä sitten verkkosivut, lehtijuttu, esite, asiakascase, some- tai suorakampanja. Toinen yritykseni, Tarinatassu tarjoaa tekstejä elämän eri tilanteisiin – runoja, ajatelmia, lauluja ja kertomuksia.

Erottuvatko sinun yrityksesi viestit kilpailijoista? Tehdään yhdessä tarinastasi niin vaikuttava, että asiakas hurmaantuu ja ostaa juuri sinulta.

Sanojen voima on suuri, kun niitä käytetään taitavasti – ja hyvät tarinat jäävät mieleen. Ota yhteyttä!